### 7.     Beslutning om prioritering af anlægsbudget til vedligeholdelse af kommunale ejendomme 2019

**Åbent**

Sagsnr.: 326-2018-34949       J.nr.: 82.00.00           Dokumentnr.:
326-2018-311734

**Sagstype**

Beslutning.

**Resume og sagens baggrund**

På anlægsbudgettet for 2019 er der afsat et rådighedsbeløb
på 11,354 mio. kr. til udvendig vedligehold af kommunale ejendomme. Der er givet
en anlægsbevilling finansieret af rådighedsbeløbet på Kommunalbestyrelsens møde
d. 30. januar 2019.

Teknik- og Miljøudvalget havde på sit møde den 6. december
2018 en indledende drøftelse af prioriteringen af anlægsbudgettet til udvendig
vedligeholdelse i 2019. Der lægges nu op til, at Teknik og Miljøudvalget
foretager en konkret prioritering af anlægsbevillingen for 2019.

**Indstillinger**

Chefen for Vej, Ejendom og Affald indstiller,

1.    at
vedligeholdelsen prioriteres efter den opstillede model, og

2.    at
rådighedsbeløbet fordeles som beskrevet herunder.

**Behandling**

Teknik- og Miljøudvalget.

**Sagsfremstilling**

*Baggrund*

På anlægsbudgettet for 2019 er der afsat et rådighedsbeløb
på 11,354 mio. kr. til udvendig vedligehold af kommunale ejendomme. Der er
givet en anlægsbevilling finansieret af rådighedsbeløbet på
Kommunalbestyrelsens møde d. 30. januar 2019.

Der skelnes mellem udvendig og indvendig vedligeholdelse.
Den indvendige vedligeholdelse finansieres af driftsbudgetterne hertil.

Både udvendig og indvendig vedligehold foregår i en god
dialog mellem administrationen og brugerne i ejendommene alt efter opgave og
omfang. I de kommende år bliver der sat særlig fokus på et mere tværgående
samarbejde om disse opgaver gennem den ændrede organisering af teknisk drift og
service.

Den udvendige vedligeholdelse af de kommunale ejendomme
består af en lang række meget forskellige opgaver. Overordnet set omfatter det
vedligehold af klimaskærmen, der består af bygningens faste konstruktion.
Herudover omfatter anlægsrammen også de tekniske installationer.

*Vedligeholdelsesmodel*

I nogle tilfælde kan der være tidsmæssige og økonomiske
fordele ved at pulje flere opgaver og udbyde dem samlet. Andre gange er
opgaverne enten specielle eller få af samme type. Her er det ofte en fordel, at
den enkelte opgave i stedet udbydes særskilt. Endelig er der erfaringsmæssigt
en række mindre opgaver, der opstår behov for at udføre i løbet af året.

Derfor foreslås rådighedsbeløbet prioriteret efter følgende
model:

1.    Nicolaj Knudsen,
der med fordel kan puljes og udbydes samlet

2.    Nicolaj Knudsen,
der ikke med fordel kan puljes

3.    Mindre diverse
vedligeholdelsesopgaver

Det tekniske område vil herefter tage udgangspunkt i den
bygningsregistrering, der er foretaget af de kommunale ejendomme. Den viser
behovet på den udvendige vedligeholdelse af ejendommene over en 10-årig
periode. Derudover arbejdes der med kloge kvadratmeter igennem
ejendomsstrategien. Det betyder, at der også prioriteres ud fra hvilke
bygninger, der satses på i fremtiden.

Det tekniske område vil med fordelingen herunder tage
udgangspunkt i en del af de opgaver, der står for tur i ifølge registreringen.
Disse puljes og udbydes samlet, der hvor det giver en fordel. Det kunne
eksempelvis være vinduesudskiftninger, CTS, tekniske installationer med videre.

Udover bygningsregistreringen har Kalundborg Kommune en
vedtaget ejendomsstrategi, der blandt andet indeholder indsatser for optimering
af den samlede vedligeholdelse i kommunens ejendomme.

Ved at arbejde med samlede smarte udbud på en række opgaver
ved vi fra tidligere år, at man kan effektivisere den planlagte
vedligeholdelse. Arbejdet med smarte udbud understøtter ejendomsstrategiens
formål og bidrager til opfyldelse af målsætningerne heri.

*Indsatser*

Herunder beskrives, hvilke opgaver det tekniske område foreslår
prioriteret i 2019 på baggrund af fordelingen:

*1. Nicolaj Knudsen, der med fordel kan puljes og eventuelt
udbydes samlet*

·
Udskiftning af døre, vinduer, tage og ovenlys i en række
bygninger afledt af vores bygningsregistrering - giver besparelser på
energiregninger og forbedret indeklima. (cirka 1.050.000 kr.)

·
Energimærker på skoleområdet (cirka 1.000.000 kr.)

·
Renovering af offentlige toiletter afledt af
bygningsregistreringen (cirka 500.000 kr.)

·
Vand- og varmeinstallationer på en række bygninger afledt
af bygningsregistreringen (cirka 1.500.000 kr.)

·
Energi- og cts-styring på en række bygninger afledt af
bygningsregistreringen (cirka 1.000.000 kr.)

(Smarte udbuds bidrag til ejendomsstrategien anslås til at
udgøre 500.000 kr.)

*2. Vedligeholdelsesopgaver, der ikke med fordel kan udbydes
samlet*

·
Indeklima på skoleområdet – imødekommelse af påbud (cirka 800.000
kr.)

·
Høng Børneunivers - diverse renovering (cirka 500.000 kr.)

·
Diverse kloakopgaver (cirka 500.000 kr.)

·
Weena Petersen, tagudskiftning (cirka 2.000.000 kr.)

·
Rotteangreb på en række bygninger, følgeskader (cirka 500.000
kr.)

·
ABA-anlæg på en række bygninger (cirka 500.000 kr.)

*3. Diverse vedligeholdelsesopgaver*

·
Diverse spredt vedligeholdelse afledt af bygningsregistreringen
(cirka 1.500.000 kr.)

**Økonomiske konsekvenser**

Ingen økonomiske konsekvenser.